cyanic-selkie/wikianc huggingface dataset:
Աճի հորմոն
Ազդեցության մեխանիզմը
ՍՏՀ-ի ֆիզիոլոգիական որոշ ազդեցություններ միջնորդվում են հորմոնային հատուկ գործոններով՝ պլազմային սոմատոմեդիններով։ Սրանք պոլիպեպտիդներ են, որոնք արտադրվում են լյարդում և ոսկրածուծում։ Այդ մասին է վկայում այն, որ in vitro պայմաններում աճի հորմոնը որոշ դեպքերում չի ցուցաբերում իրեն բնորոշ in vivo ազդեցությունները։ Ներկայումս հայտնի են չորս սոմատոմեդիններ (A, A1, B, C), որոնք իրենց կենսաքիմիական կազմով և ֆիզիոլոգիական որոշ հատկություններով նմանվում են ինսուլինին, ուստի կոչվում են նաև աճի ինսուլինանման գործոններ (Insulin-like growth factor, IGF)։ Դրանք խթանում են մկանային և ճարպային հյուսվածքի կողմից գլյուկոզի յուրացումն ու նվազեցնում գլյուկոզի քանակությունն արյան մեջ։ Սակայն, ի տարբերություն ինսուլինի, արյան մեջ գլյուկոզի նույնիսկ շատ ցածր պարունակության դեպքում սոմատոմեդինները կարող են հյութազատվել։ Աֆրիկայում ապրող պիգմեինների օրգանիզմում գենետիկորեն չի սինթեզվում C սոմատոմեդինը, այլդ պատճառով նրանք համարվում են աշխարհի ամենացածրահասակ ժողովուրդը։
Աճի հորմոնն իր անաբոլիկ հատկությունների շնորհիվ մտնում է սպորտով զբաղվողների հավելյալ սննդակարգի մեջ՝ յուրահատուկ խթանիչների կազմում։
Արտադրության կարգավորումը
Սոմատոլիբերինը, սոմատոստատինը, ներսածին օպիատները, հակամիզամուղային հորմոնը, ֆիզիկական աշխատանքը, խորը քունը, ամինաթթուները, գրելինը, անդրոգենները, թերշաքարարյունությունը, սթրեսային իրավիճակները խթանում են ՍՏՀ-ի արտադրությունը ։ Իսկ գերշաքարարյունությունը, ազատ ճարպաթթուների բարձր պարունակությունն արյան մեջ, գլյուկոկորտիկոիդները, էստրոգենները, ինչպես նաև արյան մեջ ՍՏՀ-ի և սոմատոմեդինների բարձր պարունակությունը հետադարձ բացասական կապի սկզբունքով արգելակում են աճի հորմոնի արտադրությունը  ։
Օրվա ընթացքում աճի հորմոնի քանակը փոխվում է 10-20 անգամ։ Դրա առավելագույն քանակը նկատվում է գիշերը՝ խորը քնի ժամանակ։
Հորմոնի գերարտադրությունը վաղ մանկական շրջանում առաջացնում է գիգանտիզմ, իսկ բնածին թերարտադրությունը՝ թզուկություն (մակուղեղային նանիզմ)։ Չափահաս տարիքում ՍՀ-ի գերքանակությունը հանգեցնում է ակրոմեգալիայի, որը բնորոշվում է մարմնի ծայրամասերի (ձեռքեր, ոտքեր, քթի ոսկրեր, այտոսկրեր), ներքին օրգանների և լեզվի աճով։
Ծանոթագրություններ
Կատեգորիա:Գենետիկա Կատեգորիա:Հորմոններ Կատեգորիա:Ներզատական համակարգ Կատեգորիա:Ներզատաբանություն
Թիմոթի Գրին
Թվիսթ անունով տղայի ստեղծումը
Գրինի առաջին գեղարվեստական ֆիլմը՝ «Boy Called Twist», հարավաֆրիկյան ֆիլմերի ֆինանսավորման մեջ նորարարություն էր։ 2002 թվականին Գրինը հայտնեց, որ փնտրում է 1000 ներդրողի, ովքեր կարող էին յուրաքանչյուր ռիսկի դիմել մոտավորապես 1000.00 ռանդ (145 ԱՄՆ դոլար)` տարածելով այդ ռիսկը համախոհ մարդկանց լայն հասարակության մեջ։ 2003 թվականի օգոստոսին ապահովվել էր մեկ միլիոն ռանդ։
Երկու հավատարմատարը ծրագրի համար ընդհանուր առմամբ հանգանակեցին 400,000.00 ռանդ։
Հիմնական լուսանկարչությունը տևեց 21 օր և ավարտվեց ժամանակացույցով և բյուջեի շրջանակներում։ Ֆիլմին մասնակցում էին իրական կյանքից փողոցում գտնվող երեխաներ։ Ֆիլմն անցանց ցուցադրվել է 2004 թվականին, իսկ Հարավային Աֆրիկայի Ազգային կինո և տեսաֆիլմերի ազգային հիմնադրամի կողմից կինոնկարի ավարտին ստացվել է ևս 1,000,000.00 ռանդ։
2004 թվականի նոյեմբերի 18-ին ֆիլմի պրեմիերան կայացել է Քեյփթաունի համաշխարհային կինոփառատոնում։ 2005 թվականի մայիսին ֆիլմը ցուցադրվել է Կաննի կինոփառատոնում՝ ներկայացնելով Հարավային Աֆրիկան Tous Les Cinema de Monde (Աշխարհի բոլոր կինոթատրոնները) բաժնում։ Գրինը Քեյփթաունում փողոցի երեխաների համար կազմակերպել է ֆիլմի բացօթյա ցուցադրությունը։
Ֆիլմի նկարահանման ընթացքում Գրինը էլեկտրոնային փոստով ֆինանսավորողներին տեղեկացրել է ֆիլմի առաջընթացի մասին, և բոլոր 1000 ասոցացված պրոդյուսերներն ընդգրկվել են ֆիլմի երախտավորների ցանկում։
Ընտրյալ ֆիլմագրություն
Խաղարկային ֆիլմեր
Կարճամետրաժ ֆիլմեր
Արտաքին հղումներ
Կատեգորիա:Հարավաֆրիկացի կինոռեժիսորներ Կատեգորիա:Հարավաֆրիկացի դերասաններ Կատեգորիա:Հարավաֆրիկացի գրողներ
Կազիմեժ Այդուկևիչ
Կազիմեժ Այդուկևիչ (լեհերեն՝ Kazimierz Ajdukiewicz, ), 20-րդ դարի լեհ փիլիսոփա, տրամաբան, լեզվաբան-սեմանտիկ, տրամաբանության Լվով-վարշավյան դպրոցի ականավոր ներկայացուցիչ, տրամաբանա-վերլուծական ավանդույթների անվանի հետևորդ ու զարգացնող՝ փորձարարական ակնհայտ հակվածությամբ ։ Ունեցել է փիլիսոփայական հետաքրքրությունների լայն շրջանակ, և նրա՝ որպես մտածողի ազդեցությունը եղել է զգալի։ Իմացության տեսության ու տրամաբանության նրա կոնցեպցիան այսպես կոչված՝ արմատական կոնվենցիոնալիզմի բաղադրիչ մասն է կամում։ Այդուկևիչը բազմաթիվ նոր գաղափարներ է առաջ քաշել նաև սեմանտիկայի (լեզվաբանական իմաստաբանության) բնագավառում։ Դրանցից մեկն էլ կատեգորիալ քերականությունն է՝ մի հիրավի չափազանց ճկուն գործիքակազմ՝ բնական լեզուների շարահյուսությունը, անուղղակիորեն՝ նաև սեմանտիկան վերլուծության ենթարկելու համար։ Դա մեծ ու տևական ազդեցություն է գործել ֆորմալ լեզվաբանության զարգացման վրա, մասնավորապես՝ կարևորագույն աղբյուր է հանդիսացել Ռիչարդ Մոնտեգյուի աշխատանքների համար
Կենսագրություն
Կազիմեժ Այդուկևիչը ծնվել է 1890 թվականին, Տերնոպոլ քաղաքում, որն այն ժամանակ, Լեհաստանի հերթական բաժանման հետևանքով, հայտնվել էր Ավստրո-Հունգարիայի կազմում (ներկայումս Տերնոպոլը գտնվում է Ուկրաինայի Հանրապետության կազմում)։ Հայրը բարձրաստիճան քաղծառայող էր։ Կազիմեժը տարրական դպրոցն ավարտել է Կրակովում, գիմնազիան՝ Լվովում։ 1908 թվականին ընդունվել է Լվովի համալսարան, որտեղ փիլիսոփայություն ուսումնասիրել է Կազիմեժ Տվարդովսկու, տրամաբանություն՝ Յան Լուկասևիչի, մաթեմատիկա՝ Վացլավ Սերպինսկու ղեկավարությամբ։ 1912 թվականին պաշտպանել է Կանտի փիլիսոփայության մի քանի առանձնահատկությունների և դրանց կիրառության վերաբերյալ իր պատրաստած ատենախոսությունը (ղեկավարը Կազիմեժ Տվարդովսկին էր) և ստացել է փիլիսոփայության դոկտորի գիտական աստիճան։ Շարունակել է ուսումնառությունը Գյոտինգենի համալսարանում, որտեղ ունկնդրել է ֆենոմենոլոգիայի հիմնադիր Էդմունդ Գուսեռլի, նեոկանտականության կարկառուն ներկայացուցիչ Լեոնարդ Նելսոնի, ականավոր մաթեմատիկոս Դավիդ Հիլբերտի դասախոսությունները։
Երբ սկսվել է Առաջին համաշխարհային պատերազմը, Այդուկևիչը զորակոչվել է ավստրոհունգարական բանակ, մարտերի մասնակցել իտալական ռազմաճակատում։ 1918 թվականին՝ լեհական անկախ պետության կազմավորումից հետո, զինվորական ծառայությունը շարունակել է լեհական բանակում։ Զորացրվել է 1920 թվականի վերջերին, հրետանու կապիտանի կոչումով։ Այդ նույն տարում ամուսնացել է Կազիմեժ Տվարդովսկու դստեր՝ Մարիայի հետ (ունեցել են մեկական որդի ու դուստր)։
1922—1925 թվականներին Այդուկևիչը դոցենտ էր Լվովի, 1925—1939 թվականներին՝ պրոֆեսոր՝ Վարշավայի և Լվովի համալսարաններում։
Երկրորդ համաշխարհային պատերազմի ավարտից հետո նա ղեկավարել է Պոզնանի համալսարանի մեթոդաբանության և գիտության տեսության ամբիոնը (հետագայում անվանափոխվել է, դարձել տրամաբանության ամբիոն), իսկ 1948—1952 թվականներին պաշտոնավարել է որպես այդ համալսարանի ռեկտոր։ 1953 թվականին հիմնադրել է «Studia logica» ամսագիրը, որի գլխավոր խմբագիրն է եղել մինչև իր մահը։ 1955 թվականին տեղափոխվել է Վարշավա, աշխատել մայրաքաղաքի համալսարանում որպես տրամաբանության դասախոս, միաժամանակ գլխավորել է Լեհաստանի գիտությունների ակադեմիայի փիլիսոփայության և հասարակագիտության ինստիտուտի տրամաբանության բաժանմունքը։
Վախճանվել է 1963 թվականի ապրիլի 12-ին։
Արտաքին հղումներ
Կատեգորիա:Լեհ գիտնականներ Կատեգորիա:Լեհ փիլիսոփաներ Կատեգորիա:Լեհ լեզվաբաններ Կատեգորիա:Բնօրինակում անաղբյուր հոդվածներ Կատեգորիա:Լեհ թարգմանիչներ Կատեգորիա:Լեհ մաթեմատիկոսներ Կատեգորիա:Լեհ մանկավարժներ
(8356) Վադհվա
(8356) Վադհվա (Wadhwa), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 3-ին Կարոլին Շումեյկերի և Յուջին Շումեյկերի կողմից Պալոմարում ։
Ֆորսան
Ֆորսան (Forsand), կոմունա (համայնք) Նորվեգիայի Ռուգլան ֆյուլքեյում (մարզում): Կոմունայի վարչական կենտրոնը Ֆորսան քաղաքն է: Պաշտոնական լեզուն համարվում է Նյունորսկը: Զբաղեցնում է 780,21 կմ² տարածք ։
(8356) Վադհվա
Միջին հեռավորությունը Արեգակից կազմում է 2,430643 ա. մ., առավելագույնը մոտենում է 1,7134 ա. մ. հեռավորության վրա և հեռանում 3,1479 ա. մ. ։ Արեգակի շուրջ մեկ ամբողջական պտույտ է կատարում 1384,14 երկրային օրվա ընթացքում, իր ուղեծրով շարժվելով միջինում 0,260089 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,12° անկյուն։
Ֆորսան
Ֆորսանի զինանշանը
Ֆորսան կոմունայի զինանշանը իրենից ներկայացնում է կանաչ գույնով ներկված վահան, ներքևի մասը սուր, որի վրա՝ կենտրոնական մասում պատկերված է մեկ ոտքի վրա կանգնած սպիտակ արագիլ:
(8356) Վադհվա
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆորսան
Բնակչություն
Համաձայն 2016 թվականի մարդահամարի տվյալների՝ Ֆորսան կոմունայում բնակվում է 1238 մարդ: Վերջին 40 տարում բնակչության թվաքանակը հիմնականում պահպանվել է նույն մակարդակի վրա, իսկ մինչ այդ այն եղել է ավելի բարձր մակարդակի վրա:
Տնտեսություն
Ֆորսան կոմունանյի տնտեսության հիմնական ճյուղերն են նավագնացությունը, ձկնաարդյունաբերությունն ու զբոսաշրջությունն (լեռնագնացություն, ժայռամագլցում) է:
Արտաքին հղումներ
Կատեգորիա:Ռուգլանի ֆյուլքեի կոմունաներ
Վենդի Վու։ Թագուհին մարտում
«Վենդի Վու․ Թագուհին մարտում», Disney Channel ստուդիայի 2006 թվականին նկարահանած ֆիլմ։ Գլխավոր դերերում նկարահանվել են Բրենդա Սոնգը և Սին Կոյամադան ։ Կոյամադան խաղում է չինացի միապետի դեր, որը գալիս է Վենդիի՝ ամերիկացի դպրոցականի մոտ, որը, իր խոսքերով, համարվում է կին մարտիկի վերամարմնավորումը և միակը, ով կարող է փրկել աշխարհը չար ոգուց։
Պրեմերիայի գիշերը դիտողների քանակը կազմել է 5,7 միլիոն, ինչը ֆիլմը դարձրել է հինգերորդը դիտումների քանակով։ Ֆիլմը նաև ստացել է ամենաբարձր վարկանիշը Ճապոնիայի Disney Channel հեռուստաալիքում ։ Ինչպես նաև «Վենդի Վուն» ռեկորդային է դարձել Մեծ Բրիտանիայում և Եվրոպայում, դարձնելով «Դիսնեյը» ամենահայտնի մանկական հեռուստաալիքը Եվրոպայում ։
Գրեթե բոլոր տեսարանները նկարահանվել են Օքլենդում, Նոր Զելանդիա։ Գովազդի համար Դիսնեյը թողարկել է մի քանի ապրանքներ, հիմնված ֆիլմի վրա։
Սյուժե
Վենդի Վուն հասարակ ամերիկացի դեռահաս է, բայց նրա կյանքը ամբողջությամբ փոխվում է, երբ նրա մոտ գալիս է բուդդիստ միապետ (Սին Կոյամադա) և պատմում է նրան, որ նա ամենակարող կին մարտիկի, ով ապրել է հին ժամանակներում, վերամարմնավորումն է, և այժմ միայն նա կարող է ոչնչացնել ոգուն, որը ցանկանում է կործանել աշխարհը։ Երկար տարիներ նրա նախնիները պայքարել են նրա հետ։ Միապետը սկսում է մարզել նրան, սովորեցնում է մարտարվեստ։ Սկզբում Վենդին չի համաձայնվում, բայց հետո հասկանում է վտանգը, որը սպասվում է աշխարհին։ Չար ոգին կարող է ներթափանցել յուրաքանչյուր մարդու մեջ, և միայն Վենդին կարող է կանգնեցնել նրան վճռական մարտի ժամանակ։
Արտաքին հղումներ
Կատեգորիա:2006 ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆենտեզի կինոկատակերգություններ
Գրիգորովկա (գյուղ, Կալինինսկի գյուղական խորհուրդ)
Գրիգորովկա (Григорівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Գրիգորովկա գյուղում բնակվում էր 92 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Mach die Augen zu
Ծանոթագրություններ
Կատեգորիա:Die Ärzte երգեր Կատեգորիա:2004 սինգլներ
Արգանդի մկանալորձենաբորբ
Արգանդի մկանալորձենաբորբ (մետրոէնդոմետրիտ), առաջանում է հիվանդածին մանրէները (ստրեպտոկոկ, ստաֆիլոկոկ, տուբերկուլոզի ցուպիկ, գոնոկոկեր և այլն) արգանդ ընկնելիս։ Առավել հաճախ դրան նպաստում են վիժումները (հատկապես՝ արտահիվանդանոցային), սեռական օրգանների բորբոքային հիվանդությունները, սեռական հարաբերության ժամանակ, ինչպես նաև հետծննդյան շրջանում հիգիենայի կանոնների խախտումները։
Չեզիոմաջորե
Չեզիոմաջորե  (Cesiomaggiore), կոմունա Իտալիայում։ Գտնվում է Վենետո մարզում՝ Բելունո գավառում ։
Արգանդի մկանալորձենաբորբ
Ախտանիշեր
Հիվանդությունը բնորոշվում է որովայնի ստորին հատվածի ձգող ցավերով, սպիտահոսությամբ, արյունաջրային, երբեմն՝ նույնիսկ արյունային արտադրությամբ։ Ջերմաստիճանը բարձրանում է, զգացվում է ընդհանուր թուլություն, կարող է լինել երկարատև արյունային արտադրություն արգանդից։ Հնարավոր են բարդություններ, բորբոքման տարածումը հարևան օրգանների վրա, անպտղություն և այլն։
Չեզիոմաջորե
Բնակչությունը կազմում է 4076 մարդ, բնակչության խտություն՝ 50 մարդ/կմ²։ Զբաղեցնում է 82 կմ² մակերես։ Փոստային ինդեքս՝ 32030։ Հեռախոսային կոդ՝ 0439։
Արգանդի մկանալորձենաբորբ
Ախտանիշեր
Նշված ախտանշաններն ի հայտ գալիս հարկավոր է դիմել գինեկոլոգի և խստորեն կատարել նրա հանձնարարականները։ Կանխարգելման համար անհրաժեշտ է վիժումից հետո և հետծննդյան շրջանում խստորեն պահպանել բժշկի հանձնարարած հիգիենային ռեժիմը, ինչպես նաև անձնական հիգիենայի կանոնները։
Չեզիոմաջորե
Սուրբ Հուլիանա Նիկոմեդացին և Սուրբ Ագապիտը հարգվում են որպես կոմունայի հովանավորներ։ Տոնակատարությունը փետրվարի 16-ին է։
Արգանդի մկանալորձենաբորբ
Ծանոթագրություններ
Կատեգորիա:Բորբոքումներ
Չեզիոմաջորե
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մերցիգ-Վադերն (շրջան)
Մերցիգ-Վադերն  (Landkreis Merzig-Wadern), շրջան Գերմանիայում։ Շրջկենտրոնն է Մերցիգ քաղաքը։ Զբաղեցնում է 556,12 կմ2։ Բնակչությունը՝ 105 095 մարդ։ Բնակչության խտությունը՝ 189 մարդ/կմ2։ Շրջանի պաշտոնական կոդը՝ 10 0 42։ Շրջանում 7 համայնք կա ։
Ծանոթագրություններ
Կատեգորիա:Գերմանիայի շրջաններ
Կռուպ
Կռուպ (հայերեն նաև՝ աքլորախեղդ, խորոզակ, խռուկ, կոկորդաշնչափողաբրոնխաբորբ), շնչառության ախտաբանական վիճակ, որը սովորաբար պայմանավորված է վերին շնչուղիների սուր վիրուսային վարակով։ Վարակը կոկորդի ներսում առաջացնում է ուռածություն (այտուց), ինչը խոչընդոտում է նորմալ շնչառությանը և առաջացնում դասական ախտանիշեր՝ «հաչոցանման» հազ, ստրիդոր (սուլոցանման շնչառություն) և ձայնի խռպոտություն։ Այն կարող է առաջացնել թույլ, չափավոր կամ ուժեղ արտահայտված ախտանիշեր, որոնք սովորաբար ծանրանում են գիշերային ժամերին։ Սովորաբար բուժվում է բերանային ստերոիդների միանվագ օգտագործումով։ Ծանր դեպքերում օգտագործվում է էպինեֆրին։ Այսպիսի հիվանդները պետք է հոսպիտալացվեն։
Կռուպն ախտորոշվում է կլինիկական ախտանիշերի հիման վրա՝ այդ ախտանիշերն առաջացնող ավելի վտանգավոր պատճառների ժխտումից հետո (օր.՝ մակկոկորդաբորբ կամ շնչուղիների օտար մարմին)։ Այլ հետազոտություններ, (արյան, ռենտգեն, մանրէաբանական և այլն) կատարելու կարիք սովորաբար չի լինում։ Սա համեմատաբար հաճախ հանդիպող վիճակ է, որը պատահում է երեխաների 15%-ի մոտ, առավել հաճախ 6 ամսականից մինչև 5–6 տարեկանների մոտ։ Այն գրեթե չի հանդիպում դեռահասների և չափահասների մոտ։ Դիֆթերիայով պայմանավորված՝ կռուպն արևմտյան աշխարհում ունի պատմական նշանակություն՝ պատվաստումների հաջողության և հիգիենայի ու կենսապայմանների բարելավման արդյունքում։
Նշանները և ախտանիշեր
Կռուպը բնութագրվում է «հաչոցանման» հազով, սուլոցանման շնչառությունով, ձայնի խռպոտացումով, և հևոցով, որոնք սովորաբար ավելի են ուժգնանում գիշերային ժամերին ։ «Հաչոցանման» հազը հաճախ նկարագրվում է որպես փոկերի կամ ծովափղերի կանչ հիշեցնող ։ Ստրիդորը ավելի է ուժգնանում հուզվելու կամ լաց լինելու դեպքում, և եթե այն լսվում է նաև հանգստի ժամանակ, ապա դա կարող է վկայել շնչուղիների ծայրաստիճան նեղացման մասին։ Կռուպի հարաճման դեպքում ստրիդորի արտահայտվածության աստիճանը կարող է նվազել ։
Այլ ախտանիշերից են՝ տենդը, հարբուխը (մրսածությանը բնորոշ ախտանիշեր) և կրծքավանդակի պատի ներքաշումը ։ Առատ թքահոսությունը կամ շատ ծանր վիճակը վկայում են առողջական այլ խնդրի մասին ։
Պատճառներ
Հաճախ կռուպը վիրուսային վարակների արդյունք է ։ Այլ հեղինակներ այս տերմինն օգտագործում են ավելի ընդգրկուն իմաստով, ինչը ներառում է սուր կոկորդաշնչափողաբորբը, կծկանքային կռուպը, կոկորդային դիֆթերիան, բակտերիալ շնչափողաբորբը, կոկորդաշնչափողաբրոնխաբորբը և կոկորդաշնչափողաբրոնխաթոքաբորբը։ Առաջին երկու վիճակները վիրուսային վարակների արդյունք են և իրենց ընթացքով ավելի մեղմ են, վերջին չորսը՝ բակտերիալ վարակի հետևանք են և սովորաբար ավելի ծանր ընթացք ունեն ։
Վիրուսային
Վիրուսային կռուպը կամ սուր կոկորդաշնչափողաբորբը 75% դեպքերում հարուցվում է 1-ին և 2-րդ տիպի պարագրիպի վիրուսով ։ Գրիպի Ա և Բ տիպի վիրուսները, կարմրուկի վիրուսը, ադենովիրուսը և շնչառական սինցիտիալ վիրուսը (RSV) նույնպես կարող են կռուպի պատճառ դառնալ ։ Կծկանքային կռուպը հարուցվում է վիրուսների նույն խմբերով, դրսևորվում է սուր կոկորդաշնչափողաբորբի ձևով, սակայն վարակի հաճախ հանդիպող նշանները թույլ են արտահայտված կամ բացակայում են (տենդ, կոկորդացավ և արյան մեջ լեյկոցիտների քանակի բարձրացում) ։ Բուժումը և հետագա միջոցառումները երկու դեպքում էլ նույնն են ։
Բակտերիալ
Բակտերիալ կռուպը կարելի է բաժանել հետևյալ տեսակների՝ կոկորդային դիֆթերիա, բակտերիալ շնչափողաբորբ, կոկորդաշնչափողաբրոնխաբորբ և կոկորդաշնչափողաբրոնխաթոքաբորբ ։ Կոկորդային դիֆթերիան հարուցվում է Corynebacterium diphtheriae բակտերիայի կողմից, իսկ բակտերիալ շնչափողաբորբը, կոկորդաշնչափողաբրոնխաբորբը և կոկորդաշնչափողաբրոնխաթոքաբորբը սովորաբար վիրուսային վարակների ժամանակ բակտերիաների երկրորդային աճի արդյունք են։ Այս դեպքերում ամենահաճախ ներգրավված բակտերիաներն են Staphylococcus aureus-ը, Streptococcus pneumoniae-ն, Hemophilus influenzae-ն և Moraxella catarrhalis-ը ։
Ախտածագում
Կռուպի պատճառ հանդիսացող վիրուսային վարակն առաջացնում է կոկորդի, շնչափողի և խոշոր բրոնխների այտուց ` լեյկոցիտների (հատկապես հիստիոցիտների, լիմֆոցիտների, պլազմոցիտների և նեյտրոֆիլների) ներսփռման արդյունքում ։ Այտուցը դառնում է շնչուղիների նեղացման պատճառ, ինչն առաջացնում է շնչառական շարժումների շեշտակի ուժգնացում և օդի անկանոն, աղմկոտ հոսք` ստրիդոր ։
Ախտորոշում
Պարանոցի ռենտգեն հետազոտություն առաջահետին պրոյեկցիայով սովորաբար չի կատարվում, կատարվելու դեպքում այն կարող է ցույց տալ շնչափողի բնորոշ նեղացումը, որը կոչվում է «գմբեթի նշան». դա ենթակոկորդային նեղացման հետևանք է, որն իր ձևով շատ նման է գմբեթի։ «Գմբեթի նշանը» օգնում է ախտորոշման հարցում, սակայն դեպքերի կեսը լինում են առանց այս նշանի ։
Այլ հետազոտությունների կատարումը (ինչպիսիք են, օրինակ, արյան քննությունը և վիրուսային կուլտուրաների ստացումը) չեն խրախուսվում, քանի որ կարող են առաջացնել գրգռվածության բարձրացում և ավելացնել ախտահարված շնչուղիների լարվածությունը ։ Չնայած քթըմպանային արտադրությունից ստացված վիրուսային կուլտուրաները կարող են օգտագործվել ճշգրիտ պատճառը որոշելու նպատակով, սակայն դրա իրականացումը սահմանափակվում է միայն հետազոտական նպատակներով ։ Եթե ստանդարտ բուժումը չի բարելավում հիվանդի վիճակը, ապա պետք է նկատի ունենալ նաև բակտերիալ վարակի առկայության հնարավորությունը. այս դեպքում կարող են կատարվել նաև այլ հետազոտություններ ։
Կռուպի ծանրության աստիճանի գնահատման ամենահաճախ օգտագործվող համակարգը Ուեսթլիի սանդղակն է։ Այն սկզբնապես օգտագործվում էր հետազոտական նպատակներով, ոչ թե կլինիկական գործնական աշխատանքներում ։ Այն իրենից ներկայացնում է հինգ հատկանիշերի գնահատման արդյունքների գումարը. գիտակցության մակարդակը, ցիանոզը (կապտությունը), ստրիդորը, օդի մուտքը շնչուղիներ, and retractions ։ Յուրաքանչյուր գործոնին տրվող միավորները ներկայացված են վերևում տեղակայված աղյուսակում, գումարային ցուցանիշը տատանվում է 0-ից մինչև 17 միջակայքում ։
Անհետաձգելի բուժօգնության բաժանմունք ընդունված երեխաների 85% ունենում են հիվանդության թեթև ընթացք։ Ծանր ընթացքով կռուպը հազվադեպ է (<1%) ։
Կանխարգելում
Կռուպի շատ դեպքեր կանխարգելվել են գրիպի և դիֆթերիայի դեմ կատարված պատվաստումների շնորհիվ։ Նախկինում կռուպը համարվում էր դիֆթերիային բնորոշ վիճակ, սակայն պատվաստումների շնորհիվ դիֆթերիան ներկայումս զարգացած երկրներում հազվադեպ է պատահում
Բուժում
Կռուպի դեպքում երեխաները պահվում են հնարավորինս հանգիստ վիճակում Սովորաբար օգտագործում են ստերոիդներ՝ ծանր դեպքերում զուգակցելով էպինեֆրինի հետ ։ 92%-ից ցածր թթվածնային հագեցվածության դեպքում հիվանդը պետք է ստանա թթվածին, իսկ ծանր աստիճանի դեպքում հոսպիտալացման կարիք է լինում՝ հետագա հետազոտությունների նպատակով ։ Անհրաժեշտության դեպքում խորհուրդ է տրվում թթվածնի ընդունումը կատարել թթվածնի աղբյուրը երեխայի դեմքի մոտ պահելով, քանի որ թթվածնային դիմակի օգտագործումը կարող է երեխայի մոտ գրգռվածության ավելացման պատճառ դառնալ ։ Բուժման ընթացքում ոչ ավել քան 0,2% դեպքերում կարող է առաջանալ ներշնչափողային ներփողարկման (ինտուբացիայի) կարիք ։
Ստերոիդներ
Ցույց է տրվել, որ կորտիկոստերոիդները, մասնավորապես դեքսամետազոնը և բուդեսոնիդը, բարելավում են բուժման արդյունքը երեխաների մոտ ծանրության բոլոր աստիճանների դեպքում ։ Վիճակի զգալի լավացում նկատվում է ընդունումից արդեն վեց ժամ անց Չնայած այն արդյունավետ է բերանային, ներերակային կամ ինհալացիոն եղանակով ներմուծման դեպքում, սակայն բերանային ճանապարհը գերադասելի է ։ Միանվագ դեղաչափը սովորաբար բավարար է և համարվում է բավականին անվտանգ ։ Դեքսամետազոնի 0.15, 0.3 և 0.6 մգ/կգ դեղաչափերը բոլորն էլ նույն արդյունքն են տալիս ։
Էպինեֆրին
Չափավոր և ծանր աստիճանների դեպքում վիճակի ժամանակավոր բարելավում լինում է «փոշիացված» (ինհալացիոն եղանակով օգտագործվող) էպինեֆրինի օգտագործման արդյունքում ։ Չնայած էպինեֆրինը կռուպի արտահայտվածությունը իջեցնում է օգտագործումից արդեն 10–30 րոպե անց, սակայն արդյունքը տևում է ընդամենը մոտ երկու ժամ ։ Եթե վիճակի բարելավումը պահպանվում է բուժումից 2–4 ժամ անց և այլ բարդություններ ի հայտ չեն գալիս, երեխան դուրս է գրվում հիվանդանոցից
Այլ միջոցներ
Չնայած կռուպի բուժման այլ եղանակներ ևս ուսումնասիրվել են՝ դրանց կիրառությունը հիմնավորող բավարար ապացույցներ դեռևս չկան։ Տաք գոլորշիների կամ խոնավացված օդի ինհալացիան բուժման ավանդական միջոց է, սակայն կլինիկական ուսումնասիրությունները չեն հաստատել այս միջոցի արդյունավետությունը և ներկայումս այն հազվադեպ է օգտագործվում ։ Հակահազային դեղամիջոցների օգտագործումը, որոնք սովորաբար պարունակում են դեքստրոմեթորֆան և/կամ գուաիֆենազին, ևս չի խրախուսվում Չնայած նախկինում հելիօքս (հելիումի և թթվածնի խառնուրդ) էր օգտագործվում շնչառությունը հեշտացնելու նպատակով՝ նրա օգտագործումը հիմնավորող ապացույցները շատ քիչ են ։ Քանի որ սովորաբար կռուպը վիրուսային հիվանդություն է, ուստի հակաբիոտիկներ չեն օգտագործվում՝ բացառությամբ այն դեպքերի, երբ երկրորդային բակտերիալ վարակ է կասկածվում ։ Հնարավոր երկրորդային բակտերիալվարակի դեպքում խորհուրդ են տրվում վանկոմիցին և ցեֆոտաքսիմ հակաբիոտիկները ։ Ա կամ Բ տեսակի գրիպի հետ զուգակցված կռուպի ծանր դեպքերում կարող են նշանակվել նեյրամինիդազան ընկճող հակավիրուսային դեղեր ։
Տարածվածություն
Կռուպը հանդիպում է երեխաների շուրջ 15%-ի մոտ և սովորաբար առկա է վեց ամսականից մինչև 5–6 տարեկան տարիքային խմբերում ։ Կռուպը կազմում է այս տարիքային խմբի հոսպիտալացված դեպքերի 5% ։ Հազվադեպ այն կարող է հանդիպել ավելի փոքր՝ երեք ամսական, ինչպես նաև ավելի մեծ՝ 15 տարեկան երեխաների մոտ ։ Արական սեռի մոտ այն հանդիպում է 50%-ով ավելի հաճախ քան իգական սեռի մոտ, նաև հիվանդության տարածվածությունն աճում է աշնանը ։
Պատմություն
Կռուպ (croup) բառը ժամանակակից վաղ անգլերենի croup բայից է առաջացել, որը նշանակում է «լաց լինել խռպոտ ձայնով»․ այդ անունն առաջին անգամ տրվել է հիվանդությանը Շոտլանդիայում և համընդհանուր ճանաչման է արժանացել 18-րդ դարում ։ Դիֆթերիտիկ կռուպը հայտնի է եղել դեռևս Հին Հունաստանում՝ Հոմերոսի ժամանակներից, իսկ 1826 թ․-ին Բրետոնեաուի կողմից տարբերակվեցին վիրուսային կռուպը և դիֆթերիտիկ կռուպը ։ Այնուհետև վիրուսային կռուպը կոչվեց կեղծ կռուպ («faux-croup»), և «կռուպ» տերմինը վերաբերվում էր միայն դիֆթերիտիկ կռուպին ։ Ներկայումս դիֆթերիայի հետևանքով զարգացած կռուպը գրեթե բացակայում է արդյունավետ պատվաստումների շնորհիվ ։
Արտաքին հղումներ
Կատեգորիա:Մանկաբուժություն Կատեգորիա:Կենդանիների վիրուսային հիվանդություններ
Լորդ Ֆարքուադ
Լորդ Ֆարքուադ, (Lord Farquaad) «Շրեկ» մուլտֆիլմի անիմացիոն չար կերպարն է, ով ներկայացված է որպես Միացյալ Թագավորության լորդ։ Նրա կերպարը հնչյունավորել է Ջոն Լիթգոուն։
Կենսագրություն
Լորդ Ֆարքուադը արտաքինից հասարակ, կարճահասակ անձնավորություն է, որը նոր է նշանակվել Միացյալ Թագավորության լորդ։ Նա գերի է վերցրել «Սպիտակաձյունը և յոթ թզուկները» մուլտֆիլմի կախարդական հայելուն և նրանից հավաքում է իր համար օգտակար բաներ։ Մի օր նա հայելու առաջարկած աղջիկներից փորձում էր ընտրել իր ընտրյսլին և նա սիրահարվեց արքայադուստր Ֆիոնային, ով գերի էր ընկել ահռելի կին դրականի մոտ։
Առանց հապաղելու Ֆարքուադը հայտարարում է, որ ով փրկի Ֆիոնային կճանաչվի իր թագավորության ամենաքաջը։ Դեպքերը այնպես են դասավորվում, որ Արքայադստերը փրկում է Շրեկ հրեշը, սակայն չի տալիս Լորդին։ Լորդը իր մարդկանց է ուղարկում Շրեկի բնակավայր, սակայն Շրեկը և Ֆիոնան կարողանում են հաղթել գող ասպետներին։
Հետո Ֆիոնան փախնում է Շրեկից, սակայն նա արդեն սիրահարված էր։ Ֆարքուադը առաջարկում է նրան ամուսնանալ և նրանք ամուսնանում են, իսկ Շրեկին բանտարկում են լորդի պալատականները։ Հարսանիքի օրը Շրեկը և նրա ընկերները հասնում են և խափանում հարսանիքը։
Արտաքին հղումներ
Կատեգորիա:Հորինված բռնապետեր
Յուզարի
Յուրի Նավրոցկի, ավելի լավ հայտնի որպես Յուզարի, բելառուսցի երգիչ և երգահան է, ով Մայմունայի հետ միասին ներկայացնելու է Բելառուսը Եվրատեսիլ 2015 երգի մրցույթում "Time" (Ժամանակ) երգով ։
Նախկինում Յուզարին մասնակցել է Եվրատեսիլի բելառուսական նախընտրական փուլերին. մասնավորապես 2012-ին նա "The Winner" (Հաղթողը) երգով զբաղեցրեց 5-րդ հորիզանականը, իսկ 2013-ին "Secret" (Գաղտնիք) երգով՝ 8-րդը։ Իսկ 2011-ին Յուզարին հանդես եկավ որպես բեքվոկալիստ Անաստասիա Վիննիկովայի ելույթի ընթացքում, ով այդ տարի ներկայացնում էր Բելառուսը Եվրատեսիլ երգի մրցույթում։
Յուզարին հեղինակել է նաև Մանկական Եվրատեսիլ 2014 երգի մրցույթում Բելառուսը ներկայացնող Նադեժդա Միսյակովայի "Сокал" (Բազե) երգը։
Ծանոթագրություններ
Կատեգորիա:Եվրատեսիլ 2015 երգի մրցույթի մասնակիցներ Կատեգորիա:Բելառուս երգիչներ
(8357) Օ'Քոնոր
(8357) Օ'Քոնոր (O'Connor), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 25-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 2,273828 ա. մ., առավելագույնը մոտենում է 1,8895 ա. մ. հեռավորության վրա և հեռանում 2,6581 ա. մ. ։ Արեգակի շուրջ մեկ ամբողջական պտույտ է կատարում 1252,38 երկրային օրվա ընթացքում, իր ուղեծրով շարժվելով միջինում 0,287453 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Օաք Ռիջ աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մռավ (այլ կիրառումներ)
Մռավ, կարող է վերաբերել՝
Երայ Ալվարես
Երայ Ալվարես (Yeray Álvarez, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է կենտրոնական պաշտպանի դիրքում ։
Ատլետիկ Բիլբաո
Երայը Ատլետիկ Բիլբաոյի ակադեմիայի սան է ։ Մինչև 2016-17 մրցաշրջանը նա հանդես եկավ ցածր դիվիզիոններում խաղացող Բասկոնիայի և Ատլետիկ Բիլբաո B-ի կազմում ։ Իր պրոֆեսիոնալ դեբյուտը նշեց 2016 թվականի սեպտեմբերի 15-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Սասուոլոյի դեմ խաղում ։ Առաջին հանդիպումը Լա Լիգայում անցկացրեց սեպտեմբերի 18-ին՝ փոխարինման մտնելով Վալենսիայի դեմ խաղում  ։ Դեկտեմբերի 23-ին Ատլետիկը հայտարարեց, որ Երայի մոտ հայտնաբերվել է ամորձու քաղցկեղ, և որ նա պետք է վիրահատվի 1 շաբաթ անց   ։ Իսպանացին խաղադաշտ վերադարձավ ընդամենը 46 օր անց՝ 2017 թվականի փետրվարի 4-ին անցկացնելով Բարսելոնայի դեմ ամբողջ հանդիպումը  ։ Փետրվարի 9-ին նա երկարաձգեց իր պայմանագիրը Բիլբաոյի հետ մինչև 2022 թվականը    ։ Իր առաջին մրցաշրջանում Երայը անցկացրեց 35 հանդիպում՝ դառնալով 3 գոլային փոխանցման հեղինակ ։
2017 թվականի հունիսի 12-ին Երայի մոտ հայտնաբերվեցին քաղցկեղի հետ կապված որոշ անկանոնություններ, ինչի պատճառով նա ստիպված եղավ քիմիաբուժություն անցնել  ։ 1 ամիս նա վերադարձավ ակումբի մարզական կենտրոն, որտեղ նրա թիմակիցները, որպես համերաշխության ժեստ, դիմավորեցին նրան սափրված գլուխներով   ։ Իր վերջին հանդիպումից 259 օր անց, Երայը խաղադաշտ վերադարձավ 2018 թվականի փետրվարի 4-ին՝ Ժիրոնայի դեմ խաղում ՝ նախորդ վերադարձից ուղիղ 1 տարի անց  ։ Տարօրինակ զուգադիպությամբ այդ օրը ամբողջ աշխարհում համարվում է Քաղցկեղի դեմ պայքարի համաշխարհային օրը։ 2017-18 մրցաշրջանում Երայը անցկացրեց 12 հանդիպում ։
2018-19 մրցաշրջանում Երայը վերականգնեց իր դիրքը Ատլետիկի հիմնական կազմում։
Միջազգային կարիերա
Երայը ներկայացրել է Իսպանիան մինչև 21 տարեկանների երիտասարդական հավաքականում։ 2017 թվականին նա Մ21 հավաքականի կազմում պետք է մասնակցեր Եվրոպայի առաջնությանը, սակայն դուրս եկավ կազմից առողջական խնդիրների պատճառով  ։
Իսպանիայի ազգային հավաքական Երայը առաջին անգամ հրավիրվեց 2017 թվականի մայիսի 22-ին՝ Կոլումբիայի դեմ խաղի համար, սակայն այս խաղում խաղադաշտ դուրս չեկավ ։ 2018 թվականի հունիսին նա կրկին հրավիրվեց ազգային հավաքական՝ Շվեյցարիայի դեմ ընկերական խաղի համար   , սակայն նորից չմասնակցեց այս հանդիպմանը  ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իսպանացի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Լա Լիգայի ֆուտբոլիստներ
Հայաստանի ռազմահեղափոխական կոմիտե
Հայաստանի ռազմահեղափոխական կոմիտե, 1920 նոյեմբեր (ՌՀԿ, ռազմհեղկոմ, հեղկոմ), ռազմա-քաղաքական մարմին։ Կազմվել է ՀԿ (բ) կ կենտրոնական կոմիտեի և նրա արտասահմանյան բյուրոյի (գտնվում էր Բաքվում) անդամներից։ Նպատակն էր խորհրդային իշխանության հաստատումը Հայաստանում։ ՌՀԿ նախագահն էր Սարգիս Կասյանը, անդամները՝ Ասքանազ Մռավյանը, Սահակ Տեր-Գաբրիելյանը, Ավիս Նուրիջանյանը, Ալեքսանդր Բեկզադյանը, Իսահակ Դովլաթյանը։ 1920 թվականի նոյեմբերի 29-ին ՌՀԿ Խորհրդային Ռուսաստանի 11-րդ կարմիր բանակի զորամասերի ուղեկցությամբ անցավ հայ-ադրբեջանական սահմանը և մտավ Քարվանսարա (Իջևան)։ ՌՀԿ Հայաստանի «աշխատավոր ժողովրդի» (տեղի չունեցած) ապստամբության անունից երկիրը հռչակեց խորհրդային սոցիալիստական հանրապետություն։ Նոյեմբերի 30-ին ՌՀԿ հեռագիր հղեց Խորհրդային Ռուսաստանի կառավարության նախագահ Վլադիմիր Լենինին, խնդրելով օգնություն։ Ապա ՌՀԿ և կարմիր բանակի զորամասերը շարժվեցին Երևան, չհանդիպելով և ոչ մի դիմադրության։
ՌՀԿ Երևան ժամանեց դեկտեմբերի 6-ին։ Մինչ այդ, 1920 թվականի դեկտեմբեր 2-ին Հայաստանի Հանրապետության և Խորհրդային Ռուսաստանի միջև կնքվեց համաձայնագիր, ըստ որի Հայաստանը հայտարարվում էր անկախ սոցիալիստական հանրապետություն, Հայաստանի Հանրապետության կառավարությունը հրաժարվում էր իշխանությունից, ամբողջ իշխանությունը՝ մինչև ՌՀԿ-ի ժամանումը Երևան, անցնում էր ժամանակավոր ռազմահեղափոխական կոմիտեի ձեռքը։ Համաձայնագրի կետերից մեկի համաձայն, դաշնակցության և Հայաստանի սոցիալիստական այլ կուսակցությունների անդամները չէին ենթարկվելու հետապնդումների իրենց կուսակցական պատկանելիության համար։ Համաձայնագրի մի այլ կետով սահմանվում էր, որ ռազմահեղափոխական կոմիտեն բաղկացած է լինելու կոմունիստական կուսակցության կողմից նշանակված 5 և ձախ դաշնակցականների խմբերից նշանակված 2 անդամներից։
Ժամանելով Երևան՝ Հայաստանի ՌՀԿ իր ձեռքում կենտրոնացրեց ամբողջ իշխանությունը, հանդիսանալով հանրապետության բարձրագույն օրենսդիր և գործադիր մարմին։ ՌՀԿ չհամաձայնեց Հայաստանի Հանրապետության և ՌԽՖՍՀ միջև կնքված համաձայնագրի այն կետի հետ, ըստ որի ՌՀԿ-ի կազմի մեջ պիտի ընդգրկվեին ձախ դաշնակցականների ներկայացուցիչներ։ Շուտով խախտվեց նաև համաձայնագրի մյուս պայմանը՝ չհետապնդել դաշնակցություն կուսակցության անդամներին նրանց անցյալ գործունեության համար։
Հայաստանի ՌՀԿ-ի, որպես պետական իշխանության բարձրագույն մարմնի գործն էր՝ հանրապետության ղեկավար մարմինների կազմավորումը, օրենսդրական որոշումների հրապարակումը, տնտեսության, սոցիալական ոլորտի, մշակույթի ղեկավարումը։ ՌՀԿ ստեղծեց մի շարք ժողովրդական կոմիսարիատներ և գերատեսչություններ՝ պետության և ժողովրդական տնտեսության տարբեր բնագավառները կառավարելու համար։ Ընդօրինակելով Խորհրդային Ռուսաստանի փորձը, հաշվի չառնելով Հայաստանի առանձնահատկությունները, ՌՀԿ իրագործեց մի շարք սոցիալիստական միջոցառումներ, փորձեց իրագործել ռազմական կոմունիզմի քաղաքականությունը, որի անմիջական հետևանքը հանդիսացավ 1921 թվականի փետրվարին բռնկված ժողովրդական ապստամբությունը։
Հայաստանի ՌՀԿ գոյություն ունեցավ մինչև 1921-ի մայիսի 21-ը, երբ վերակազմվեց բանվորա-գյուղացիական կառավարության՝ Հայկական Խորհրդային Սոցիալիստական Հանրապետության Ժողովրդական Կոմիսարների Խորհրդի։
Գրականություն
Կատեգորիա:Հայաստանի առաջին հանրապետություն Կատեգորիա:Հայաստանի կոմունիստական կուսակցություն (ՀԽՍՀ)
Պալատ Սան-Տելմո
Պալատ Սան-Տելմո (Palacio de San Telmo), պատերը կառուցված են հին Սևիլիայի բարրոկո ոճով հին, զբաղեցնում է Անդալուզիա ինքնավար մարզի վարչական համայնքը։ 1682 թվականից սկսած կառուցվել է նավաստիների որբերի համար նախատեսված դպրոց։ 19-րդ դարի երկրորդ կեսին պալատում ապրում էր ինֆանտա Լուիզա Ֆերդինանտան իր ամուսնու՝ դուքս դե Մոնպանսեի հետ։
Կառույցը քառակուսի է, անկյուններում դրված են աշտարակներ։ Ներսում՝ այգով մեծ բակ է։ Ինտերիերներից ամենահարուստ զարդարվածը մատուռն է։ Փորագրված պորտալը չուրրիտերական ոճով ծառայում է որպես այս ուղղության չափանիշ։ Ճակատում տեղադրվել են 12 հռճակավոր սևիլցիների արձանները, որոնց թվում են Վելասկեսը, Լոպե դե Պուեդան, Մուրիլոն, Բարտալոմե դե լաս Կասան։
Արտաքին հղումներ
Կատեգորիա:Պալատներ
Թիմոթի Էսմոնդ Մայերս
Թիմոթի Էսմոնդ Մայերս (Timothy Esmonde Myers, ), նորզելանդացի ֆուտբոլիստ, Նոր Զելանդիայի ֆուտբոլի ազգային հավաքականի և «Թրի Քինգս Յունայթեդ» ակումբի պաշտպան։ Մասնակցել է Լոնդոն ի օլիպիական խաղեր ին։ Խաղում է պաշտպանության կենտրոնական կամ ձախ եզրային գոտում։
Ակումբային կարերիա
Մայերսը «Ուիթակերե Յունայթեդ» ակումբի սան է։ 2009 թվականի նոյեմբերի 1-ին «Քենթերբեր Յունայթեդ» ակումբի դեմ խաղում իր նորամուտն է նշել Նոր Զելանդիայի ֆուտբոլի առաջնությունում։ 2010 թվականի հունվարի 23-ին «Յանգխարտ Մանավատու» ակումբի դեմ խաղում Թիմն իր առաջին գոլն է խփել «Ուիթակիրե Յունայթեդ» ակումբի կազմում։ Մայերսն իր թիմում հինգ անգամ դարձել է Նոր Զելանդիայի չեմպիոն։ 2015 թվականին Թիմը տեղափոխվել է «Տիմ Վելինգթոն» ակումբ։ Փետրվարի 8-ին «Քենթերբերի Յունայթեդ» ակումբի դեմ խաղում իր նորամուտն է նշել իր նոր թիմում։ Մարտի 29-ին «Խոկս-Բեյ Յունայթեդ» ակումբի դեմ խաղում Մայերսն իր առաջին գոլն է խփել «Տիմ Վելինգթոն» ակումբի կազմում։
Միջազգային կարիերա
2007 թվականին Նոր Զելանդիայի ֆուտբոլի պատանեկական հավաքականի կազմում Մայերսը մասնակցել է Հարավայի Կորեայում կայացած աշխարհի պատանեկան առաջնությանը։
Նոր Զելանդիայի հավաքականում իր նորամուտը Մայերսը նշել է 2012 թվականի հուլիսի 4-ին, Պապուա Նոր Գվինեայի հավաքականի դեմ խաղում, Օվկիանիայի ֆուտբոլային կոնֆեդերացիայի գավաթի խաղարկությունում։ Մրցաշարի ընթացքում նա խաղացել է նաև մրցաշարը հյուրնկալող Սողոմոնի կղզիների հավաքականի դեմ։ Հավաքականի կազմում Մայերսը նվաճել է բրոնզե մեդալներ։
Ձեռքբերումներ
«Ուիթակիրե Յունայթեդ»
Միջազգային
Նոր Զելանդիա
Նոր Զելանդիա (Մ-20)
Նոր Զելանդիա (Մ-17)
Արտաքին հղումներ
Կատեգորիա:Ֆուտբոլի հարձակվողներ
Լոնգարոնե
Լոնգարոնե (Longarone), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 4119 մարդ, բնակչության խտություն՝ 40 մարդ/կմ²։ Զբաղեցնում է 103 կմ² մակերես։ Փոստային ինդեքս՝ 32013։ Հեռախոսային կոդ՝ 0437։
1963 թվականի հոկտեմբերի 9-ին քաղաքը գրեթե ամբողջությամբ ավերվեց Վայոնտայի վթարի ժամանակ։ Կանգնած մնաց միայն մեկ զանգակատուն, որն այժմ ծառայում է որպես աղետի հիշեցում։ Աղետի հետևանքով զոհվել է մոտ 2000 մարդ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Exile
«Exile», ամերիկացի երգչուհի Թեյլոր Սվիֆթի երգը Bon Iver ինդի-ռոք խմբի մասնակցությամբ։ Երգը ներառվել է Սվիֆթի «Folklore» ութերորդ ստուդիական ալբոմում, թողարկվել է 2020 թվականի հուլիսի 24-ին։ 2020 թվականի օգոստոսի 3-ին Republic Records լեյբլը թողարկել է այդ երգը բոլոր ռադիոկայաններում՝ որպես ալբոմի երկրորդ սինգլ։
Պատմություն
Նոր երգի՝ որպես երկրորդ սինգլի թողարկումը ռադիոյում տեղի է ունեցել օգոստոսի 3-ին, իսկ լիրիկական հոլովակը թողարկվել է 2020 թվականի հուլիսի 24-ին YouTube ալիքում ալբոմի թողարկման հետ միաժամանակ ։ «Exile» երգը պատմում է փոխհարաբերությունների մասին ։ Երաժշտության մեջ գերակշռում են դաշնամուրն ու կիթառի հնչյունները, համեմատելի են նրա հետ, ինչ պատահել է 2013 թվականին Թեյլոր Սվիֆթի «Red» չորրորդ ստուդիական ալբոմի «The Last Time» (2013) թրեքի հետ ։
Արձագանքներ
Կոմպոզիցիան, ընդհանուր առմամբ, հավանության է արժանացել երաժշտական քնադատների և մեկնաբանների կողմից, ինչպիսիք են E! Online-ից Բիլլի Նիլեսը, Քրիստոֆեր Ռոբերթսը Under the Radar ամսագրից։ Ռոբերթսը այն անվանել է «Folklore»-ի լավագույն երգերից մեկը, և նկատել է, որ «Սվիֆթի և Վերնոնի ձայները լավ համադրվում են միմյանց հետ», իսկ վերջինս հնչում է Պիտեր Գեբրիելի նման ։ Գրելով գրախոսություն «Consequence of Sound» հրատարակության համար՝ Մեթ Մելիսը «Exile»-ն անվանել է «Շաբաթվա երգ» (Song of the Week) «Folklore»-ի թողարկումից հետո, իսկ դուետի միավորումը՝ «2020 թվականի փոքրիկ հրաշք» ։ «Vulture» ամսագրից Ջասթին Կուրտոն հայտարարել է, որ «պանդեմիայի վերջին չորս ամիսներին [Սվիֆթը] ծախսել է իրենից դուրս տեղի ունեցածի մասին մտածելու վրա, և թողարկել է իր առավել հայեցողական ալբոմն «Exile» երգով՝ որպես հիմնական արդյունք» ։
Ձայնագրման մասնակիցներ
Tidal ծառայության տվյալներով.
Պարոն Շնորհակալություն
Պարոն Շնորհակալություն (有りがたうさん, Mr. Thank You), ռեժիսոր Հիրոշի Շիմիզուի ֆիլմն է՝ թողարկված 1936 թվականին։ Այս ճանապարհային ֆիլմը նկարահանվել է Գրականության Նոբելյան մրցանակի դափնեկիր Յասունարի Կավաբատայի պատմության հիման վրա։
Սյուժե
Ավտոբուսի վարորդը «Պարոն Շնորհակալություն» մականունը ստացել էր այն բանի պատճառով, որ նա շնորհակալություն էր հայտնում նրանց ում հանդիպում էր իր ճանապարհին, նրանց՝ ովքեր ճանապարհ էին տալիս և թողնում էին նրան շրջանցել, նա ինքնին քաղաքավարությունն էր։ Այն ավտոբուսը, որ ինքն էր վարում, անցնում էր Ամագիի Իզու թերակղզու լեռնային ճանապարհներով մինչև Տոկիո։ Ավտոբուսի տնակում հավաքվել էին ամենատարբեր ուղևորների բազմությունը։ Այնտեղ կար ամաչկոտ և տխուր մի ասնյոթամյա աղջիկ, ով մոր շնորհիվ հաջողությամբ վաճառվել էր հանրային տանը, կար մի քահանա, որը գնում էր հուղարկավորության, կար մի տղա, որ մահացող տատի կարիքն ուներ, կար նաև բեղավոր բիզնեսմեն, որ դժգոհ էր ամեն ինչից... Մի երիտասարդ ուղևոր, որ ամենուր ճանապարհորդում էր («ես այնքան երկար եմ թափառել աշխարհով մեկ, որ չեմ հիշում, թե որտեղից եմ եկել»)տարբեր ուղևորներին խմիչք էր տալիս և խնդրում՝ որ երգեն... Ռոմանտիկան, կյանքի դրաման և կատակերգությունը միահյուսվում են այս հետաքրքրաշարժ ճանապարհային ֆիլմում, որի գործողությունները զարգանում են 1930-ական թվականների դեպրեսվածության դարաշրջանում։
Ֆիլմի մասին
Չնայած, որ ֆիլմը գրական աղբյուրի վրա հիմնված է նկարահանվել, բայց այնուամենայնիվ Հիրոսի Շիմիզուն նկարահանման ընթացքում շատ բան է իմպրովիզացրել ։ Օրինակ՝ պատահաբար հանդիպելով տվյալ բնակավայրում գտնվող կորեացիների հետ, նա որոշեց դա ժապավենի դրվագներից մեկում ներառել, ինչպես նաև Հիրոսի դրանով անդրադարձավ ճապոնական ազգայնականության խնդրին։ Ավտոբուսի վարորդը մոտենում է մի կորեացի աղջկա, ով աշխատում էր ճանապարհաշինման աշխատանքի վայրում և համաձայնել էր կատարել կորեացի կնոջ խնդրանքը, ով խնդրել էր ծաղիկներ դնել իր հոր գերեզմանին։ Այս տեսարանը չունի ակնհայտ քաղաքական գունավորում և դրա մակերեսային բովանդակությունն հետևյալն է. չնայած, որ ճապոնացին կարող էր ինչ-որ չափով պահպանողական թվալ, սակայն նա բարությամբ վերաբերվեց այդ դժբախտ կորեացի կնոջը։ Այնուամենայնիվ, ոչ մի ճապոնական հերոս չի ազատվում ներգաղթյալների ճակատագրի պատասխանատվությունից։ Չնայած ֆիլմի կատակերագական ինտոնացիային ճապոնական ռազմատենչության աճը և դրա արմատները համարվում են ֆիլմի կարևոր կոնտեկստը։ Իսկ գործազրկության և աղքատության հետ կապված դեպրեսիան ավտոբուսի ուղևորների համար թեմա էր հանդիսանում ։
Արտաքին հղում
Կատեգորիա:1936 ֆիլմեր Կատեգորիա:Ճապոնական դրամա ֆիլմեր Կատեգորիա:Ճապոներեն ֆիլմեր
Գրիգորովկա (գյուղ, Սերեբրյանսկի գյուղական խորհուրդ)
Գրիգորովկա (Григорівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Գրիգորովկա գյուղում բնակվում էր 90 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Մուհամեդ Նադիր-Շահ
Մուհամեդ Նադիր-Շահ (Փաշթո محمد نادر شاه, ), Աֆղանստանի թագավոր (1929-1933)։
Կենսագրություն
Մուհամմադ Նադիրը ծնվել է 1883 թվականի ապրիլի 9-ին Հնդկաստանի Դեհրադուն քաղաքում։ Նա Մոհամմադզայ ցեղի Բարաքզայի տոհմի ներկայացուցիչ է։ Նրա հայրական նախապապը Սուլթան Մուհամմադ-Խան Թելայն էր, Դոստ Մուհամմադի եղբայրը։
Մուհամեդ Նադիր Խանը առաջին անգամ Աֆղանստան է մտել 18 տարեկան հասակում, երբ բրիտանացիներն ու Աբդուր Ռահմանը թույլ տվեցին, որ իր պապիկ Յահյա Խանը վերադառնա աքսորից։ Մուհամեդ Նադիր-Խանը դարձավ Ամանուելլահ-Խանի գեներալը և ղեկավարեց աֆղանական ուժերը անգլո-աֆղանական երրորդ պատերազմի ընթացքում։  Պատերազմից հետո Մուհամեդ Նադիր-Խանը դարձավ Պաշտպանության նախարար և Ֆրանսիայում Աֆղանստանի դեսպան։
Բաչաի Սակաոյի ապստամբության բռնկումից անմիջապես հետո Մուհամեդ Նադիրը աքսորվեց ՝ Պադիշահ Ամանուլլահի քաղաքականության հետ անհամաձայնության պատճառով։ Երբ Բաչաի Սակաոն տապալեց Ամանուլլահին և ստանձնեց իշխանությունը, Մուհամմադ Նադիրը տեղափոխվեց Հնդկաստան։  Այստեղ նա ներգրավեց բրիտանացիների ռազմական աջակցությունը, որից հետո վերադարձավ Աֆղանստան։  1929 թ. Հոկտեմբերի 13-ին բարձրանալով Արևելյան նահանգի փաշթուն ցեղերի գլուխը, նա գրավեց Քաբուլը, իսկ հոկտեմբերի 15-ին նա հայտարարվեց թագավոր «Նադիր շահ» անունով։ Փախուստի դիմած Բաչայ Սակաոն շուտով գերեվարվեց և մահապատժի ենթարկվեց։
Դաժանորեն ճնշելով Ամանուլլահին սատարող ընդդիմությանը, Նադիրը ստեղծեց պետական ​​իշխանության նոր կառույցներ։ Կառավարությունը կազմավորվեց հիմնականում նրա հարազատներից և մերձավոր գործակիցներից։  1931-ի հոկտեմբերին ընդունվեց նոր սահմանադրություն։  Նադիր շահը մեծ զիջումների գնաց իշխանության համար պայքարում իրեն սատարող ցեղերին. Միակ վերախորհրդարանական մարմինը, որը ստացավ Սահմանադրության փոփոխման իրավունք, Լոյա Դժիրգան էր (ցեղերի խորհուրդ)։
Արտաքին քաղաքականության ոլորտում հայտարարվեց չեզոքության և բոլոր երկրների հետ հավասար հարաբերությունների զարգացման ընթացք, բայց փաստորեն, Նադիր -Շահի ռեժիմը հավատարիմ էր դեպի Մեծ Բրիտանիայի հստակ կողմնորոշմանը։ Այնուամենայնիվ, կարիք ունենալով ԽՍՀՄ-ից իրենց անկախության աջակցության, 1930 թ. Աֆղանական զորքերը դուրս վռնդեցին Իբրահիմ-բեկի Բասմաչյան նվագախմբերը երկրի տարածքից ՝ զինված հարձակումներ գործելով խորհրդային տարածքի վրա։
1931 թ. Հունիսի 24-ին Քաբուլում ստորագրվեց Սովետա-Աֆղանական չեզոքության և փոխադարձ չհարձակման պայմանագիրը հինգ տարի ժամկետով `տարեկան ավտոմատ կերպով երկարաձգմամբ։
1933 թվականի նոյեմբերի 8-ին, Նեջաթ ճեմարանում տեղի ունեցած արարողության ժամանակ, Մուհամեդ Նադիր շահը գնդակահարվեց ճեմարանի 19-ամյա ուսանող Աբդուլ Խալիկ Խազարի կողմից։ Հարձակվողն անմիջապես ձերբակալվեց և մահվան դատապարտվեց քվարտավորման միջոցով. Նրա ամենամոտ հարազատները (ներառյալ հայրն ու հորեղբայրը) կախաղան հանվեցին։
Աղբյուրներ
Կատեգորիա:Աֆղանստանի քաղաքական գործիչներ
Եվա (ֆիլմ)
«Եվա», իրանահայ ռեժիսոր Անահիտ Աբադի խաղարկային ֆիլմն է։
Կինոնկարը առաջին հայ-իրանական համատեղ արտադրությունն է և ռեժիսորի առաջին լիամետրաժ խաղարկային ֆիլմն է Հայաստանում ։ Գլխավոր դերակատար Նարինե Գրիգորյանի խոսքով, «Եվան» Անահիտ Աբադի առաջին լիամետրաժ գեղարվեստական ֆիլմն է ։
Ֆիլմի լեզուն արցախի բարբառն է ։
Ֆիլմի գործողությունները տեղի են ունենում հետպատերազմյան Արցախում ։ Դա դրամատիկ պատմություն է մի կնոջ մասին, որն ուզում է մոռանալ իր կյանքում տարիներ առաջ տեղի ունեցած ծանր ու ողբերգական իրադարձությունը։ Եվան դստեր հետ հեռանում է Երևանից, հաստատվում է Արցախում՝ ծանոթների մոտ։ Սակայն, անցյալը ամենուր հետապնդում է նրան… ։
«Եվայի» գաղափարը ծնվեց 1999 թվականին «Արցախի պատմական հուշարձանները» վավերագրական ֆիլմի աշխատանքի ժամանակ ։
Նախնական տարբերակով նկարահանումները պրոդյուսերի առաջարկով պիտի կատարվեին Իրանի և Աֆղանստանի սահմանամերձ շրջաններում, սակայն ֆիլմը նկարահանվեց Արցախում ։ Ֆիլմի աշխատանքային անվանումը եղել է «Քարվաճառ»  ։ Ռեժիսորը շատ էր ցանկանում նկարել Դադիվանքի հետ կապված որոշ տեսարաններ, Ապրիլյան պատերազմի պատճառով, այդ պլանները հնարավոր չէր իրագործել ։ Որոշ տեսարաններ նկարահանվեցին Գեղարդում ։
Ցուցադրվել է Մոնրեալի փառատոնում, ներկայացվել է երկու՝ Կաննի և «Ֆաջր» կինոփառատոների կինոշուկաներում ։ Էկրանների ցուցադրումը սկսվեց 2017 թ. սեպտեմբերի 24-ից ։ 2017 թ. հոկտեմբերի 18-ին ԵՊՀ մշակույթի կենտրոնի դահլիճում տեղի ունեցավ «Եվա» ֆիլմի ցուցադրությունը և հանդիպում ֆիլմի գլխավոր դերասանուհի Նարինե Գրիգորյանի, դերասան Սերգեյ Թովմասյանի և ռեժիսոր Անահիտ Աբադի հետ ։ Իրանում ֆիլմը նախատեսված եր ցուցադրել պարսկերեն ենթագրերով ։
Դերերում
Տեխնիկական անձնակազմը` ամբողջությամբ իրանցիներ են
Ֆիլմի տևողությունն է 1 ժամ 34 րոպե, տարիքային սահմանափակում 8+ ։
Ֆիլմն ընդգրկվել է Օսկար ամենամյա մրցանակաբաշխության 90-րդ «Լավագույն օտարալեզու ֆիլմ» անվանակարգի համար հաստատված հայտերի ցանկում ։
Ծանոթագրություններ
Կատեգորիա:2017 ֆիլմեր Կատեգորիա:Հայերեն ֆիլմեր Կատեգորիա:Հայկական ֆիլմեր Կատեգորիա:Իրանական ֆիլմեր Կատեգորիա:2010-ականների դրամա ֆիլմեր Կատեգորիա:2017 դրամա ֆիլմեր
Ժուլիո Բապտիստա
Ժուլիո Սեզար Կլեմենտ Պերեյրա Բապտիստա (Júlio César Clement Pereira Baptista, ), բրազիլացի ֆուտբոլիստ, հարձակողական ոճի կիսապաշտպան։ Այս պահին խաղում է Կրուզեյրո ակումբում։
Կարիերա
2000-2003 թվականներին հանդես է եկել Սան-Պաուլո ակումբում։ 2003-2005 թվականներին խաղացել է իսպանական Սևւլյայի կազմում, որը գնել էր նրան 1.75 ֆունտ ստեռլինգով։ 2005-2008 թվականներին նա խաղաց իսպանական Ռեալ Մադրիդում։ 2006 թվականի օգոստոսից մինչև 2007 թվականի օգոստոսը խաղաց Արսենալի կազմում վարձավճարով։ 2008 թվականի օգոստոսի 15-ին Ժուլիոն տեղափոխվեց իտալական Ռոմա։ Տրանսֆերի գինը կազմեց 9 մլն. եվրո ։ 2010 թվականի դեկտեմբերի 28-ին Բապտիստան տեղափոխվեց իսպանական Մալագա։ Տրանսֆերի գինը կազմեց 2 մլն. եվրո, Բապտիստան կազմեց պայմանագիր իսպանական ակումբի հետ մինչև 2014 թվականը ։ 2011 թվականի հունվարի 16-ին նորամուտը նշեց Մալագայի կազմում Չեմպիոնների լիգայի շրջանակներում Բարսելոնայի դեմ հանդիպման ժամանակ։
2013 թվականի հուլիսի 24-ին տեղափոխվեց հայրենիք՝ Կրուզեյրո ակումբ ։
2001-2010 թվականներին Բապտիստան խաղացել է Բրազիլիայի հավաքականում։
Ծանոթագրություններ
Կատեգորիա:1981 ծնունդներ Կատեգորիա:Հոկտեմբերի 1 ծնունդներ Կատեգորիա:Բրազիլացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Սևիլյայի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Մալագայի ֆուտբոլիստներ Կատեգորիա:Կրուզեյրոյի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Աստերոիդների ցանկ (259201-259300)
Աստերոիդների ցանկ (259101-259200) * Աստերոիդների ցանկ * Աստերոիդների ցանկ (259301-259400)
Լևան Աբելիշվիլի
Լևան Աբելիշվիլի (վրացերեն՝ ლევან აბელიშვილი, ), էլեկտրատեխնիկայի բնագավառի խորհրդային գիտնական , տեխնիկական գիտությունների դոկտոր (1955), պրոֆեսոր (1956), Վրաստանի գիտությունների ազգային ակադեմիայի թղթակից-անդամ (1961), Վրաստանի գիտության և տեխնիկայի վաստակավոր գործիչ (1967), վրացական խորհրդային հանրագիտարանի գլխավոր խմբագրության անդամ։
Կենսագրություն
Ծնվել է 1909 թվականի ապրիլի 3-ին (նոր տոմարով՝ 16-ին) Թիֆլիսում, ազնվականի ընտանիքում։ Հայրը՝ Գրիգոր Աբելիշվիլին անդրկովկասյան երկաթուղու պետն էր, մայրը՝ Անտոնինա Աբելիշվիլին վրաց առաջին կինոդերասանուհին էր (1916 թվականին նկարահանվել է կինոռեժիսոր Ալեքսանդր Ցուցունավայի «Քրիստինե» գեղարվեստական ֆիլմում, գլխավոր հերոսուհու դերում) ։
Լևանը 1931 թվականին ավարտել է անդրկովկասյան էներգետիկական ինստիտուտը, դարձել երկաթուղու էլեկտրիֆիկացման գործի առաջամարտիկներից մեկը Վրաստանում և ամբողջ Խորհրդային Միությունում։ Նրա աշխատանքները վերաբերում են էլեկտրական քարշող ուժի արդյունավետության, դրա հաշվարկի, շարժակազմերի ու էլեկտրասնուցման համակարգերի տեսության և երկաթուղու էլեկտրիֆիկացման ասպարեզում գործնական կարևոր նշանակություն ունեցող այլ հիմնահարցերի ։
ն վրացական տեխնիկական համալսարանի էլեկտրատրանսպորտի ամբիոնի հիմնադիրն է։
Պարգևատրվել է Լենինի շքանշանով։
Ծանոթագրություններ
Կատեգորիա:Վրացի գիտնականներ Կատեգորիա:Խորհրդային գիտնականներ Կատեգորիա:Տեխնիկական գիտությունների դոկտորներ Կատեգորիա:Վրաստանի տեխնիկական համալսարանի շրջանավարտներ
Դաչա (գյուղ, Արտյոմովսկի շրջան)
Դաչա (Дача), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Դաչա գյուղում բնակվում էր 39 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Մեն կղզու պատմությունը
Նախապատմություն
Մեն կղզին առաջացել է մոտ 85 000 տարի առաջ (միջին քարի դար), երբ սառցադաշտերի հալման հետևանքով հեղեղվել է այն հատվածը, որը միացրել է Մեն կղզին Մեծ Բրիտանիայի հետ (միևնույն ժամանակ կղզի դարձավ նաև Մեծ Բրիտանիան, որը մինչ այդ միացած էր Եվրասիային)։ Մեն կղզու և Մեծ Բրիտանիայի միջև ընկած պարսպի ճշգրիտ դիրքը դեռևս հայտնի չէ ։
Կելտական շրջան
Մարդկանց կողմից կղզու վաղ բնակեցման մասին են վկայում նեոլիթյան դարաշրջանի մեգալիթյան կառույցները։ Նման կառույցներ կան Ռամսայի մոտակայքում ։